Η **Περισσότερη Ευρώπη** (ιταλικά: Più Europa‎, σύντμηση: **+Ευρώπη** ή **+Ευ**) είναι ένα Ιταλικό φιλελεύθερο, Ευρωπαϊστικό, κεντρώο πολιτικό κόμμα. Αρχηγός του κόμματος είναι η Έμμα Μπονίνο. 

Σε Ευρωπαϊκό επίπεδο έχει προσχωρήσει στη Συμμαχία Φιλελευθέρων και Δημοκρατών για την Ευρώπη .

Ιστορία
-------

### Ίδρυση

Η Περισσότερη Ευρώπη ιδρύθηκε τον Νοέμβριο του 2017, για να συμμετάσχει στις γενικές εκλογές του 2018 με την Κεντροαριστερά συμμαχία, στην οποία το μεγαλύτερο κόμμα ήταν το Δημοκρατικό Κόμμα. Η ίδρυση έγινε από δύο φιλελεύθερα και διακεκριμένα φιλοευρωπαϊκά κόμματα: το "Ιταλοί Ριζοσπαστές" της Έμα Μπονίνο (πρώην υπουργός Διεθνούς Εμπορίου και Εξωτερικών) και το "Φόρτσα Ευρώπη" του Μπενεντέτο Ντέλα Βέντοβα, ο οποίος είναι ένας πρώην Ριζοσπάστης που το 2013 εκλέχτηκε γερουσιαστής με την πολιτική συμμαχία Με τον Μόντι για την Ιταλία. Στη νεοσύστατη +Ευρώπη εντάχθηκαν και ορισμένα μέλη της υποομάδας "Πολίτες και Καινοτόμοι" της Μικτής Ομάδας της Βουλής. 

### Γενικές εκλογές του 2018

Τον Ιανουάριο του 2018 ανακοινώθηκε ότι η +Ευρώπη στις εκλογές θα έχει κοινή λίστα με το Δημοκρατικό Κέντρο του Μπρούνο Ταμπάτσι. Τον ίδιο μήνα, στη λίστα τους συμπεριλήφθηκε ακόμα ένα μικρό αριστερό κόμμα, η Προοδευτική Περιοχή. Το σύνθημα της προεκλογικής τους εκστρατείας ήταν "*Περισσότερη Ευρώπη, για την Ιταλία*". Συμμετείχαν στις εκλογές ως μέρος της κεντροαριστερής συμμαχίας. Η +Ευρώπη συγκέντρωσε το 2,6% των ψήφων στις εκλογές, και δεν κέρδισε καμία έδρα με το σύστημα της αναλογικής εκπροσώπησης, στο οποίο το ελάχιστο όριο είναι 3%. Κέρδισε όμως 3 έδρες με το πλειοψηφικό σύστημα στις μονοεδρικές εκλογικές περιφέρειες (η Μπονίνο στη Γερουσία της Δημοκρατίας, οι Μάγκι και Ταμπάτσι στη Βουλή) και μία έδρα από το σύστημα για τους Ιταλούς του εξωτερικού. Μετά τις εκλογές, η +Ευρώπη έγινε μέρος της αντιπολίτευσης στην πρώτη κυβέρνηση του Τζουζέπε Κόντε.

Τον Ιανουάριο του 2019 διεξήχθησαν οι εκλογές για την ηγεσία του κόμματος στο Μιλάνο. Ο Μπενεντέτο Ντέλα Βέντοβα εξελέγη Γραμματέας του +Ευρώπη, συγκεντρώνοντας το 55,7% των ψήφων. Το προεκλογικό του σύνθημα ήταν "*Για μια Ευρωπαϊκή Ιταλία*". Τον Φεβρουάριο του 2019 η +Ευρώπη εντάχθηκε στο ευρωπαϊκό κόμμα Συμμαχία Φιλελευθέρων και Δημοκρατών για την Ευρώπη. 

Στις εκλογές για το Ευρωπαϊκό Κοινοβούλιο του 2019 η Περισσότερη Ευρώπη συμμετείχε σε κοινή λίστα με: το πράσινο και προοδευτικό κόμμα "Ιταλία από Κοινού" του Φεντερίκο Πιτσαρότι, το μικρό σοσιαλδημοκρατικό "Ιταλικό Σοσιαλιστικό Κόμμα" που είναι μέλος του Ευρωπαϊκού Σοσιαλιστικού Κόμματος, το Ιταλικό Ρεπουμπλικανικό Κόμμα, το Ιταλικό Ευρωπαϊκό Δημοκρατικό Κόμμα του Τζουζέπε Πιζίκιο, και από το Νότιο Τιρόλο της Βορειοανατολικής Ιταλίας το φιλελεύθερο ρεζιοναλιστικό κόμμα "Ομάδα Κέλενσπεργκερ" που είναι μέλος του ΣΦΔΕ. Το σύνθημα της εκστρατείας τους ήταν «*Υπάρχει μία άλλη Ιταλία*». Το +Ευρώπη συγκέντρωσε το 3,1% των ψήφων, που είναι λιγότερο από το ελάχιστο όριο του 4%, και δεν κέρδισε καμία έδρα.

Παραπομπές
----------

1. 1 2  Nordsieck, Wolfram (2018). «Italy». *Parties and Elections in Europe*.
2. ↑  «"Forza Europa" piace ai francesi e si fa lista (con i Radicali). Nasce "+ Europa"». *www.ilfoglio.it*.
3. ↑  Ciglio, Rosa (7 Φεβρουαρίου 2018). «Altro che PD, il vero centrosinistra è +Europa con Emma Bonino».
4. ↑  Scopece, Maria (2 Νοεμβρίου 2017). «Ecco il programma dei Radicali stile Bonino pro Forza Europa nel centrosinistra». *Formiche.net*.
5. ↑  «Bonino, i dem e gli Stati Uniti d'Europa». *Democratica*. Αρχειοθετήθηκε από το πρωτότυπο στις 18 Δεκεμβρίου 2019. Ανακτήθηκε στις 22 Φεβρουαρίου 2020.
6. ↑  «Italy». *Europe Elects*.
7. ↑  «ALDE supports Più Europa ahead of Italian elections | ALDE Party». Αρχειοθετήθηκε από το πρωτότυπο στις 27 Μαΐου 2019. Ανακτήθηκε στις 22 Φεβρουαρίου 2020.
8. ↑  Nordsieck, Wolfram. «Parties and Elections in Europe». *parties-and-elections.eu*. Ανακτήθηκε στις 16 Νοεμβρίου 2018.
9. ↑  «Pd-Radicali, aperta la trattativa per un'intesa elettorale. Il segretario Magi: "Percorso avviato"». *L’Huffington Post*. 13 Νοεμβρίου 2017.
10. ↑  «Chi sono | Benedetto Della Vedova» (στα Ιταλικά). Ανακτήθηκε στις 21 Φεβρουαρίου 2020.
11. ↑  «I radicali alle elezioni da soli: la nuova lista si chiamerà "+ Europa" - La Stampa». *lastampa.it* (στα Ιταλικά). 23 Νοεμβρίου 2017. Ανακτήθηκε στις 21 Φεβρουαρίου 2020.
12. ↑  Politica, Redazione (1 Ιανουαρίου 2018). «Bonino: "La lista +Europa costretta a correre da sola alle elezioni"». *Corriere della Sera*.
13. ↑  «Elezioni, Renzi: Speriamo di risolvere I problemi con Più Europa».
14. ↑  Bozza, Claudio (1 Απριλίου 2018). «Tabacci "salva" la lista di Bonino: "+Europa ci sarà"». *Corriere della Sera*.
15. ↑  «Elezioni, Tabacci salva la lista di Emma Bonino: "Niente firme, il 4 marzo ci saremo"». *LaStampa.it*.
16. ↑  «Rosatellum, Tabacci: "Esenzione simbolo Centro Democratico a disposizione per lista Bonino"». *Repubblica.it*. 4 Ιανουαρίου 2018.
17. ↑  «Gentiloni conferma la coalizione a 4: "Pd in corsa con +Europa, Civica Popolare e Insieme"». *Repubblica.it*. 20 Ιανουαρίου 2018.
18. ↑  «Più Mezzogiorno». Αρχειοθετήθηκε από το πρωτότυπο στις 21 Ιουνίου 2018. Ανακτήθηκε στις 22 Φεβρουαρίου 2020.
19. ↑  «Elezioni: area progressista a sostegno di +Europa». 18 Ιανουαρίου 2018.
20. ↑   *+EUROPA | Serve all'Italia*, ανακτήθηκε στις 2020-02-21
21. ↑  «Radicali italiani, ecco la lista europeista di Bonino e Della Vedova». *la Repubblica* (στα Ιταλικά). 23 Νοεμβρίου 2017. Ανακτήθηκε στις 21 Φεβρουαρίου 2020.
22. ↑  «Partito Democratico Europeo Italia | European Democrats – European Democratic Party». *www.democrats.eu*. Αρχειοθετήθηκε από το πρωτότυπο στις 11 Δεκεμβρίου 2019. Ανακτήθηκε στις 22 Φεβρουαρίου 2020.
23. ↑   *Un'altra Italia c'è*, ανακτήθηκε στις 2020-02-22